தற்பொழுது, இவர், சித்த மருத்துவ மூலிகை ஆராய்ச்சித் திட்டத்தைச் சிறப்பாக இயக்கி வருகிறார். மூலிகைகளை கவனமாகச் சேகரித்து அட்டையில் ஒட்டி, எந்த இடத்தில் எடுத்தோம், எப்பொழுது எடுத்தோம், பூக்கும் காய்க்கும் காலம், தமிழ்ப்பெயர், அறிவியல் பெயர் களவிவரங்கள், மூலிகை சேகரித்தவர், மூலிகையை இனங்கண்டு உறுதி செய்தவர் ஆகியோர் விவரங்களையும் சர்வதேச விவர வரைமுறைப்படி அட்டவணைப்படுத்தியிருக்கிறார். அதுமட்டுமின்றி, அந்தந்த மூலிகைகளின் பட்டை, வேர், சமூல மாதிரிகளையும் சேகரித்து ஆவணப்படுத்தி வைத்திருக்கிறார். ஆதிவாசிகள், சில மூலிகைகளுக்கு சிறப்பு மருத்துவக் குணங்களைச் சொல்லுகையில், அதை மற்ற பிரிவு மருத்துவ ஆராய்ச்சியாளர்களிடம் கொடுத்து, அந்த சிறப்பு மருத்துவக்குணங்களைப் பரிசோதனை செய்து உறுதிசெய்கிறோம். இதை, சித்த மருத்துவ மாணவர்களிடம் பெருவாரியாகப் பகிர்ந்து கொள்கின்றனர். சித்த மருத்துவ மூலிகை ஆராய்ச்சித் திட்டத்தில், 1971 முதல் 2008 வரை செயல்பட்டு, தமிழகத்தின் நானூறுக்கும் மேற்பட்ட இடங்களுக்குப் பயணம் செய்து, மூலிகைகளைச் சேகரித்துள்ளனர். 12,000 வகையான மூலிகைகளை சேகரித்து, பக்குவப்படுத்திப் பேணுகிறார்கள். கிட்டத்தட்ட, 2000 வகையான அரிய மூலிகைகளின் அருங்காட்சியகத்தை வைத்துள்ளனர். சென்னையில் இயங்கும் ஏடுகள் ஆராய்ச்சி நிலையத்துடனும் இணைந்து பணிபுரிகின்றனர்.